Putin Ukraina prezidenti Vladimir Zelenskiy bilan ilk bor telefon orqali suhbatlashdi

Rossiya yetakchisi Vladimir Putin Ukraina prezidenti Vladimir Zelenskiy bilan ilk bor telefon orqali suhbatlashdi. Bu haqda “RIA Novosti” xabar bermoqda.

Muloqot o‘tkazish tashabbusi Ukraina tomoniga tegishli ekanligi bildirilmoqda.
Putinning matbuot kotibi Dmitriy Peskovga ko‘ra, prezidentlar Donbassdagi mojaroni tartibga solish, ikki tomon tutib turgan shaxslarni qaytarish masalalarini muhokama qilgan.
Putin va Zelenskiy o‘zaro aloqalarni Normand formatida davom ettirish imkoniyatini ham ko‘rib chiqqan.